Parlamento Europeo

O Parlamento Europeo, tamén coñecido como Europarlamento ou Eurocámara é a institución parlamentaria que na Unión Europea representa directamente aos cidadáns dela, e que xunto coa Comisión Europea e o Consello da Unión Europea exerce a función lexislativa. Está composto por 751 deputados, que representan ao segundo maior electorado democrático do mundo, só superado polo Parlamento da India. No Parlamento Europeo están representadas as grandes tendencias políticas existentes nos países membros.

Elíxese por sufraxio universal, directo e secreto cada cinco anos dende 1979. Malia isto, a participación nas eleccións europeas leva caendo consecutivamente en cada votación dende esa data, manténdose por debaixo do 50% dende 1999. Nas eleccións de 2009, a porcentaxe de votantes situouse no 43% dos cidadáns europeos con dereito a voto, oscilando entre o 90% en países como Luxemburgo e Bélxica (onde o voto é obrigatorio) e o 20% en Eslovaquia. A participación foi inferior ao 50% en 18 dos 27 Estados membros.

Dende a súa fundación no ano 1952, as súas competencias foron ampliadas varias veces, principalmente a través do Tratado de Maastricht en 1992 e o Tratado de Lisboa en 2007.

O Parlamento Europeo ten dous lugares de reunión: o Edificio Louise Weiss en Estrasburgo, Francia, e o complexo de edificios do Espazo Léopold en Bruxelas, Bélxica. A Secretaría Xeral do Parlamento Europeo pola súa parte, o corpo administrativo, ten a súa sede na cidade de Luxemburgo.

 Historia 
A Comunidade Europea do Carbón e o Aceiro (CECA) estableceu unha 'Asemblea Comunitaria' en setembro de 1952, os 78 membros da cal proviñan dos parlamentos estatais dos estados membros. Esta asemblea foi ampliada en marzo de 1958 para tratar de cubrir tamén a Comunidade Económica Europea e ó Euratom e adoptouse o nome de Asemblea Parlamentaria Europea até 1962 cando foi substituído polo de Parlamento Europeo. En 1979 o Parlamento foi ampliado e os seus membros foron elixidos directamente por vez primeira. Dende aquela, o Parlamento tense expandido a medida que se foron incorporando novos estados á UE.

 Composición 
alt=|miniatura|Roberta Metsola, presidenta do Parlamento Europeo dende 2022.
Artigo sobre as eleccións europeas

O Parlamento Europeo representa a máis de 450 millóns de cidadáns da Unión Europea. Os seus membros son coñecidos como Membros do Parlamento Europeo (MEPs nas súas siglas en inglés). Na actualidade hai 751 MEPs que son renovados cada 5 anos por sufraxio universal. Non existe un sistema uniforme para a elección dos MEPs, cada estado membro elíxeos do xeito que cren axeitado aínda que todos empregan sistemas semellantes de representación proporciónal.

A asignación de asentos para cada estado membro baséase na proporcionalidade decrecente en función da poboación pero ofrecendo ós estados pequenos un maior número de representantes dos que lles corresponderían pola súa poboación. Debido a que o número de MEPs asignados a cada país foi negociado mediante tratados non hai ningunha fórmula para calcular o número de asentos para cada estado.

No 2004, o número de asentos do Parlamento Europeo aumentou temporalmente ata os 788 asentos para acolleren ós representantes dos novos estados membros unidos á UE o 1 de maio do mesmo ano. Actualmente o número é de 751.

 RepresentaciónEstado*    Estado*9920pxAustria187820pxBulgaria1820pxItalia7820pxFinlandia1420pxReino Unido17820pxDinamarca1420pxEspaña5420pxEslovaquia1420pxPolonia5420pxIrlanda1320pxRomanía351320pxPaíses Baixos2720pxLetonia92420pxEslovenia72420pxChipre620pxGrecia2420pxEstonia620pxHungría24620pxPortugal2420pxMalta520pxSuecia19Total:785

A proporción de mulleres MEPs elixidas no 2004 era dun 30,2%, en 1979 era só o 16,5%.

 Poderes e funcións 
Nin o Parlamento Europeo nin o Consello de Ministros posúen iniciativa lexislativa. Este papel queda reservado para a Comisión Europea. Non obstante, as propostas de lei e as directivas da Comisión teñen que ser aprobadas polo Parlamento e polo Consello para poderen entrar en vigor.

O Parlamento ten o poder de arranxar e bloquear as iniciativas lexislativas naquelas áreas nas que ten competencia de codecisión. Nalgunhas áreas pode aceptar ou vetar as propostas da Comisión e noutras só ten poder consultivo.

O Presidente da Comisión Europea é elixido polo Consello Europeo, aínda que ten que ser ratificado polo Parlamento. O resto dos comisarios tamén teñen que ser ratificados polo Parlamento quen acepta ou rexeita á Comisión presentada polo Presidente da Comisión Europea en bloque.

O Parlamento Europeo exerce unha función de supervision democrática sobre as actividades da UE e en especial sobre aquelas que leva a termo a Comisión Europea. O Parlamento ten o poder de presentar unha moción de censura á Comisión. Neste caso a moción ten que ser secundada por unha maioría de dous terzos para ser aprobada.

 Localización 

O Parlamento Europeo ten a súa base en tres cidades diferentes. O protocolo do Tratado de Ámsterdam require que haxa sesións mensuais na cidade de Estrasburgo, onde está a sede oficial do Parlamento, mentres que as sesións extra e os comités fanse na cidade de Bruxelas. A cidade de Luxemburgo é a sede do Secretariado do Parlamento Europeo.

Na actualidade existe un forte movemento que quere que Bruxelas sexa a capital de tódalas institucións da UE (a Comisión Europea, o Consello Europeo e o Consello da Unión Europea). A pesar disto, e do millón de sinaturas pedindo o seu traslado, Francia oponse fortemente.

 Organización 
As principais oficinas e órganos do Parlamento son os seguintes:
 Presidente - obrigas (en inglés)
 Vicepresidentes - obrigas (en inglés)
 Bureau - obrigas (en inglés)
 Conferencia de Presidentes - obrigas (en inglés)
 Quaestors - obrigas (en inglés)
 Conferencia dos Presidentse do Comité - descrición (en inglés)
 Conferencia dos Presidentes da Delegación - descrición (en inglés)

 Lista de comités 
Asuntos interiores
 BUDG - Comité de orzamentos
 CONT - Comité de control presupostario
 ECON - Comité de asuntos económicos e presupostarios
 EMPL - Comité de traballo e asuntos sociais
 ENVI - Comité de medio ambiente, saúde pública e seguridade alimentaria
 ITRE - Comité de industria e enerxía
 IMCO - Comité de mercado interior e defensa do consumidor
 TRAN - Comité de transporte e turismo
 REGI - Comité de desenvolvemento rexional
 AGRI - Comité de agricultura e desenvolvemento rural
 PECH - Comité da industria pesqueira
 CULT - Comité de educación e cultura
 JURI - Comité de asuntos legais
 LIBE - Comité de liberdades civís, xustiza e asuntos interiores
 AFCO - Comité de asuntos constitucionais
 FEMM - Comité polos dereitos da muller e a igualdade de xénero
 PETI - Comité de peticións e demandas

Asuntos exteriores
 AFET - Comité de asuntos exteriores
 DROI - Subcomité de dereitos humanos
 SEDE - Subcomité de seguridade e defensa
 DEVE - Comité de desenvolvemento
 INTA - Comité de comercio internacional

 Grupos e partidos políticos 

Os partidos políticos con representación no Parlamento Europeo están organizados en grupos políticos, se ben a disciplina de grupo é moi débil e tanto as delegacións estatais como os MEPs a título individual son libres de establecer alianzas segundo crean conveniente.

No 2014 constaba de sete grupos, así como un conxunto de MEPs non adscritos a ningún grupo.

GrupoPartidos membros/subgruposEscanosPartido Popular Europeo (PPE)Partido Popular Europeo (PPE)220Alianza Progresista de Socialistas e Demócratas (S-D)Partido Socialista Europeo (PES)191Conservadores e Reformistas Europeos (CRE)Alianza dos Conservadores e Reformistas Europeos (ACRE)70Alianza dos Liberais e Demócratas por Europa (ALDE)Alianza dos Liberais e Demócratas por Europa (Partido) (ALDE)Partido Demócrata Europeo (PDE)68Esquerda Unida Europea - Esquerda Verde Nórdica (GUE-NGL)Partido da Esquerda Europea (PEE)Alianza Verde e de Esquerdas Nórdica (NGLA)(Outros partidos de esquerdas)52Os Verdes-Alianza Libre Europea (Verdes-ALE)Partido Verde Europeo (PVE)Alianza Libre Europea (ALE)50Europa da Liberdade e Democracia Directa (ELDD)Alianza para a Democracia Directa en Europa (ADDE)48Non Adscritos52

 Galería de imaxes 

 Notas 

 Véxase tamén 

 Ligazóns externas 
Páxina web oficial do Parlamento Europeo 
Páxina web da Oficina en España do Parlamento Europeo 

Categoría:Parlamento Europeo